هيروهيطو (بالجاپونية: 裕仁) (تولد ف 29 أبريل 1901 - مات ف 7 يناير 1989) كان هو لإمبراطور رقم 124 ديال الجاپون على حساب الترتيب التقليدي د لخلاقة، و حكم لبلاد من 1926 ل 1989. ف لوقت اللي حكم فيه، وقعو بزاف د لأحدات ف لبلاد، أهم وحدا فيها هي ملّي شاركات الجاپون ف لحرب لعالمية التانية، و خسرات من مورا ما تصيفطو عليها جوج قنابل نووية. واخا لأغلبية ديال اللي كانو كياخدو لقرارات مشاوليهم بلايصهم و تحاكمو بجرائم حرب، هيروهيطو بقا ف بلاصتو، و كمل لحكيم ديال لبلاد كتر من 50 عام آخرا، حتا ولاّت تاني أحسن قتيصاد ف لعالم و بلاد متقدمة بزاف ف لوقت اللي مات فيه. هيروهوطو هو لإمبراطور اللي حكم الجاپون لأكبر وقت ف التاريخ، و واحد من لملوك اللي حكمو أكبر وقت ف لعالم كامل. من 1979، ولاّ هيروهيطو هو لماليك لوحيد ف لعالم اللي كان عندو اللقت ديال "إمبراطور". اليابانيون يبرئون الإمبراطور هيروهيتو من زج اليابان في الحرب العالمية الثانية - اليوم (2002)